Nils Turesson Bielke
Store norske leksikon,Historie,Norsk og nordisk historie,Norges historie,Norges historie fra 1660 til 1814
Nils Turesson Bielke var en svensk adelsmann og offiser. Han studerte krigskunst i utlandet, deltok under Karl 11 i den skånske krig og har en stor del av æren for den svenske seieren ved Lund i 1676.
Bielke ble generalløytnant, men dro igjen i fremmed tjeneste. Han stormet i 1685 Pest og var med ved Mohács i 1687. Samme år ble han greve og vendte hjem til Sverige.Som kongelig råd, generalguvernør over Pommern og feltmarskalk sto han høyt hos kongen, men Bielkes gamle sympati for Frankrike førte ham inn på en kurs som vanskelig kunne forlikes med svensk politikk. Under Karl 12 fikk hans motstandere bukt med ham. Bielke ble satt under tiltale, dømt fra ære, liv og gods, men ble benådet av kongen. Les mer i Store norske leksikon Sveriges historie Den store nordiske krig Bielke – svensk uradelsslekt